མཚན་སྙན་ཆེ་བའི་རྒྱ་རིགས་ཤེས་ཡོན་ཅན་སྐུ་ཞབས་ཧུའུ་ཕིང་གིས་གསུང་བཤད་གནང་བའི་སྐབས།བོད་དོན་འཐབ་རྩོད་ལ་རྒྱ་རིགས་ཚོས་མཐའ་གཅིག་ཏུ་རྒྱབ་སྐྱོར་ཞུ་རྒྱུའི་ལངས་ཕྱོགས་གསལ་སྟོན་གནང་བ་དང་དུས་མཚུངས་མི་ལོ་ང་དགུའི་སྔོན་དུ་བོད་མི་རིགས་ཡོངས་ལ་བསམ་ཡུལ་ལས་འདས་པའི་དཀའ་སྡུག་ཚད་མེད་བྱུང་ཡང་།མི་ལོ་༦༠ཉེ་བའི་བཙན་བྱོལ་གྱི་ལོ་ཟླར་ཕྱིར་མིག་བལྟ་སྐབས་༧གོང་ས་ཏཱ་ལའི་བླ་མ་མཆོག་གི་མཚན་སྙན་རྒྱལ་སྤྱིའི་ཁྱོན་ཡོངས་ལ་ཁྱབ་པ་དང་།བོད་ཀྱི་ཐུན་མོང་མ་ཡིན་པའི་ནང་ཆོས་ཀྱི་རིག་གཞུང་རྒྱལ་སྤྱིའི་ཐོག་གོང་འཕེལ་ཕྱིན་པ་བཅས་ནི།བོད་མི་རྣམས་ལ་ཐོབ་པའི་ཧ་ཅང་ཆེ་བའི་གྲུབ་འབྲས་ཡིན་པས་དེ་ནི་ལས་སླ་པོ་རྩ་བ་ནས་མིན།ཉེ་བའི་ལོ་ཤས་རིང་རྒྱ་རིགས་ཀྱི་སྤྱི་ཚོགས་ཁྲོད་བོད་དོན་ལ་སེམས་ཁུར་བྱེད་མཁན་སྔར་བས་མང་དུ་འགྲོ་བཞིན་པ་དང་།དབུ་མའི་ལམ་གྱི་སྲིད་བྱུས་དགོངས་དོན་ལ་རྒྱབ་སྐྱོར་བྱེད་མཁན་ཇེ་མང་དུ་འགྲོ་བཞིན་པ་ཡོད་པ་རེད་ཅེས་གསུང་པ་དང་།ཁོང་གིས་མཇུག་ཏུ།ད་བར་གཞིས་ལུས་བོད་མི་༡༥༢ཀྱིས་རང་སྲེགས་ཀྱི་ལམ་ནས་ངོ་རྒོལ་གནང་བ་དང་།བོད་ནང་དུས་ད་ལྟ་ཡིན་ན་ཡང་ཧ་ཅང་གི་དམ་བསྒྲགས་ཆེན་པོ་ཡོད་པ་འདིའི་ཐོག་ནས་བོད་མི་ཚོས་རྒྱ་གཞུང་གི་དབང་སྒྱུར་ལ་ངོ་རྒོལ་བྱེད་པའི་ཐབ་རྩོད་མཚམས་ཆད་མྱོང་མེད་པ་དང་།རྒྱ་ནག་གཞུང་གིས་སྤྱི་ཚོགས་རིང་ལུགས་ཀྱི་བོད་ལྗོངས་གསར་པ་ཟེར་བ་དྲིལ་བསྒྲགས་བྱེད་པ་ནི་རྫུན་གཏམ་ཡིན་པ་གསལ་བཤད་བྱུང་བ་རེད་ཅེས་གསུང་ཡོད་པ་རེད།